Interne aanstellings en bevorderings - Joubert and Associates
Suid-Afrika is een van die lande met die hoogste werkloosheidskoers ter wêreld. Werkgewers is in 'n baie moeilike situasie waar dit 'n groot uitdaging is om geskikte werknemers te werf, veral vanweë die onvermoë van die regering om die nasionale ontwikkelingsplan te implementeer en gepaardgaande swak ekonomiese groei, tesame met die groot armoede vraagstuk en 'n onderwysstelsel wat nie aan verwagtinge voldoen nie.
Vanuit navorsing gedoen deur Joubert & Genote is 'n duidelike toename van applikante vir geadverteerde vakante poste sigbaar. Daar is ongelukkig ook 'n gepaardgaande afname in die gehalte van kandidate. Vir baie poste is daar so min as 5% kandidate wat aan die gestelde vereistes (kundigheid / vaardigheid en ervaring) voldoen. Eksterne aanstellings word dikwels gedoen met inagname van wesenlike leemtes in ervaring en kundigheid met groot risiko's vir die werkgewer. Die direkte koste van eksterne aanstellings kan tot 20% van jaarlikse vergoeding beloop met vestigingskoste en ander indirekte kostes van 'n verdere 20%. Boonop moet dit in aanmerking geneem word dat dit gemiddeld 12 maande duur voordat 'n eksterne persoon in 'n pos gevestig is, aangesien hy/sy normaalweg eers vanaf die 2de jaar werklik presteer en sinvolle insette lewer. Daar is dus aansienlik meer verskuilde kostes verbonde aan eksterne aanstellings as wat dit op die oog af lyk.
Groter klem word algaande op interne ontwikkeling en bevordering van personeel geplaas as 'n strategie om oor die langtermyn Menslike Hulpbron kapasiteit te skep wat aangewend kan word om werkgewers se strategiese doelwitte te verwesenlik.
Interne ontwikkeling en opleiding van personeel bied verskeie voordele vir werkgewers:
'n Interne poel van bewese (getoetste) kundigheid en ervaring
Kontinuïteit en soomlose oorgang tussen personeellede
Behoud van institusionele geheue
Voortsetting van verhoudings met belangrike rolspelers en eksterne raakvlakke
Wesenlike invloed op verbondenheid en motivering van personeellede
Laer personeelomset en langer loopbane vir personeellede
Beskerming van intellektuele eiendom
Behoud van gevestigde markte / kliëntebasisse
Die ingesteldheid en gesindheid van werknemers speel ook 'n belangrike rol. Daar is ongelukkig steeds baie werknemers wat in 'n gemaksone is en wat glo dat hulle op werksekwiteit en bevorderingsgeleenthede "geregtig" is. 'n Werknemers se loopbaansukses is direk afhanklik van:
Die vermoë om voortdurend te vernuwe en aan te pas by verandering
Nuwe kennis en vaardighede te bemeester
Geleenthede te benut om "die ekstra myl te loop" deur addisionele take te verrig en ekstra tyd op vrywillige basis te werk
Opleidingsgeleenthede aan te gryp en voortdurende selfstudie binne jou vakgebied en industrie te doen
Navorsing bewys dat kliënte wat ontevrede is met diens wat hulle kry, bloot nie weer terugkom na die onderneming wat... read more